Folketing
2005-04-26

Der er ingen grund til, at de skal straffes. Så er der spørgsmålet om ligeløn. Der har vi været inde på de kønsopdelte statistikker som en fuldstændig afgørende ting i den her sammenhæng, og det er jo godt, hvis de kommer. Så er der hele forholdet til kvindehandel, prostitution, vold og voldtægt. Det er klart, at regeringen vender sig mod kvindehandel. Det gør alle. Vi mener bare ikke, at de 15 dages ophold, som regeringen vil give dem, der har været udsat for handel, er at give dem en reel chance. Man kan ikke på 15 dage på rimelig vis finde ud af at sende disse kvinder hjem til noget som helst andet end det, de kom fra. Volden har vi været inde på. Konklusionen for Det Radikale Venstre med hensyn til vold, voldtægt og prostitution er, at de skal tænkes sammen ud fra spørgsmålet om, hvorvidt vi gør tilstrækkeligt for offeret, og ud fra, at vi har for lidt fokus på den anden part, og hvilket kultursyn der egentlig ligger til grund for disse handlinger.